Kamu bisa jelasin ke aku soal Radio dalam bahasa sunda?

Kecap radio asalna tina kecap radioteléografi anu disebut ogé 'wireless telegraphy', anu disingket 'wireless'. Préfiks radio- dina harti pangiriman sacara nirkabel munggaran dicutat dina kecap 'radioconductor, anu ditimukeun ku fisikawan Perancis Edouard Branly dina taun 1897 sarta dumasar kana kecap gawe to radiate (dina basa Laten "radius" hartina "pancaran cahaya, sinar").

'Radio' salaku kecap barang cenah ditimukeun ku ahli iklan Waldo Warren (White 1944).  Kecap kasebut, anu muncul dina hiji artikel nu diterbitkeun ku Lee de Forest taun 1907, digunakeun ku Angkatan Laut Amérika Sarikat dina taun 1912 sarta jadi ilahar nepi ka waktu munggaran ayana siaran komérsial di Amérika Sérikat dina taun 1920-an. Istilah éta terus digunakeun dina basa-basa lian di Éropah jeung Asia, sanajan nagara-nagara Persemakmuran Inggris mertahankeun istilah 'wireless' nepi ka tengah abad ka-20.

Kiwari istilah 'wireless' meunangkeun deui popularitas alatan tumuwuhna jaringan télékomunikasi jarak pondok anu lumangsung gancang, contona WLAN ('Wireless Local Aréa Network'), WiFi jeung Bluetooth sarta telepon mobil, misalna GSM katut UMTS. Kiwari, istilah 'radio' mindeng nujul kana alat transceiver (alat pancar sakaligus panarima) atawa chip, sedengkeun 'wireless' nujul kana sistem jeung/atawa métode anu digunakeun pikeun komunikasi radio.